**Περιγραφή βασικού θεωρητικού πλαισίου υποστήριξης του προγράμματος (έως 300 λέξεις)**

Το Star Toolkit συμβάλλει στην ασφαλή πλοήγηση των παιδιών στο διαδίκτυο. Στόχος του είναι τα παιδιά να μπορούν να εξερευνήσουν με μεγαλύτερη ασφάλεια και σιγουριά το διαδίκτυο και να αποφευχθούν προβλήματα που μέχρι τώρα εντοπίζονται με τη χρήση του διαδικτύου. Το εκπαιδευτικό υλικό του προγράμματος, τα οπτικοακουστικά μέσα, οι διαδραστικές παρουσιάσεις, οι βιωματικές συζητήσεις, ο αναστοχασμός και η ανακαλυπτική μάθηση βοηθάει στην επίτευξη του στόχου αυτού αφομοιώνοντας τις απαραίτητες γνώσεις.

Οι μαθητές/τριες μέσα από το πρόγραμμα θα μπορέσουν να αποκομίσουν γνώσεις για τη διαδικτυακή τους συμπεριφορά όπως:

* Να σκέφτονται κριτικά και να είναι σε θέση να αξιολογήσουν την αξιοπιστία του διαδικτυακού περιεχομένου.
* Να έχουν σύνεση όσον αφορά στην κοινοποίηση περιεχομένου στο διαδίκτυο: να αποφασίζουν τι θα μοιραστούν, πώς, σε ποιον/α και πότε.
* Να είναι ευγενικοί/ές στο διαδίκτυο, με γνώμονα το σεβασμό για τους/τις άλλους/ες και την ιδιωτικότητά τους.
* Να αναζητούν τη βοήθεια ενηλίκων τους/τις οποίους/ες εμπιστεύονται, σε δύσκολες περιπτώσεις.